એક શિક્ષકે શું કરવું જોઈએ એ વિષે બધાને પોતપોતાના અભિપ્રાયો હોય છે. લોકો તમને વિવિધ અલગ અલગ દિશાઓમાં દોરી જવા પ્રયત્નો કરશે. આજના આધુનિક શિક્ષક ની ભૂમિકા બહુઆયામી હોય છે. તે એક શિક્ષક હોવાની સાથોસાથ માર્ગદર્શક, પરિચારક, કારકિર્દી સલાહકાર, પ્રવૃતીઓના ભાગીદાર, વાલી, મિત્ર અને નવીન બાબતોના પ્રેરક એમ વિવિધ ભૂમિકાઓ ભજવે છે. શિક્ષક તરીકે તમારી પાસે અલગ અલગ કક્ષા અને ક્ષમતા ધરાવતા બાળકોનો સમૂહ હશે અને એ વિવિધતામાં કઈ રીતે તમે દરેકની વ્યક્તિગત જરૂરિયાત ઓળખીને શિક્ષણ આપો છો તેમાં તમારું શિક્ષક તરીકેનું મૂલ્યાંકન થાય છે. આ કામ પડકારજનક છે તેમજ ખૂબ સારો બદલો આપનારું પણ છે.